கேள்வி: சூல்பை நீர்க்கட்டி - நோயறிகுறிகள் குறித்து விரிவாக சொல்லுங்கள்.
பதில்: கீழ்க்கண்ட அறிகுறிகள் தோன்றலாம் அல்லது சில தோன்றாமலுமிருக்கலாம். * அடிவயிற்று வலி. குறிப்பாக பாலுறவின் போது ஏற்படும் இடுப்பெலும்பு அல்லது அடிவயிறு வலி. * குருதிப்போக்கு மாதவிடாய்க்காலத்தில் அல்லது அதற்கு முன்னரோ, பின்னரோ ஏற்படும் வலி: ஒழுங்கற்ற மாதவிடாய், அசாதாரணமாக கருப்பையிலிருந்து குருதி வெளியேறுதல் * அடிவயிறு நிரம்பியிருத்தல், எடை கூடியிருத்தல், அழுத்தம், வீக்கம் அல்லது அடிவயிறு ஊதியிருத்தல் ஆகியன. * சினைப்பையில் நீர்க்கட்டியானது வெடித்திருந்தால் கீழ் அடிவயிற்றில் ஒரு பக்கமாகத் திடீரென கூர்மையான வலி ஏற்படும் * சிறுநீர்க் கழித்தலில் மாற்றம் அல்லது அடிக்கடி சிறுநீர் வெளியேறுதல் (சிறுநீரை முழுதுமாக வெளியேற்ற இயலாமை) அல்லது இடுப்பகுதிகளில் ஏற்படும் அழுத்தம் காரணமாக குடல் இயக்கம் கடினத் தன்மை ஏற்படுதல். * சோர்வு, தலைவலி * குமட்டல், வாந்தி * உடல் எடை அதிகரித்தல் நீர்க்கட்டிகள் காரணமாக ஏற்படும் பிற அறிகுறிகள்: * சினைப்பை நோய்க்குறி காரணமாக நீர்க்கட்டிகள் உருவாயிருந்தால் முகத்தில் முடிவளருதல், அல்லது உடலில் முடிவளர்ச்சி, முகப்பரு, உடற் பருமன், ஒழுங்கற்ற மாதவிடாய் அல்லது மாதவிலக்கே வராமல் போவது மலட்டுத்தன்மை * இடமகல் கருப்பை அகப்படலம் கட்டிகள் தோன்றியிருப்பின் மாதவிடாயின் போது அதிகமான குருதிப்போக்கு, பாலுறவின் போது வலி ஆகியவை ஏற்படும். சினைப்பைக் கட்டிகளல்லாத நீர்க்கட்டிகளால் ஏற்படும் கருத்தரிப்புத் தொடர்பான விளைவுகள் தெளிவாக இல்லை.